钦定古今图书集成/明伦汇编/氏族典/第443卷 > 《廖用贤尚友录》 > 耿秉
## 钦定古今图书集成/明伦汇编/氏族典/第443卷 > 《廖用贤尚友录》 > 耿秉

按《后汉书耿弇传》：“弇弟国国子秉，字伯初。以父任为
郎。永平中，拜谒者仆射。十五年，拜驸马都尉。肃宗即
位，拜秉征西将军。建初元年，拜度辽将军。视事七年，
匈奴怀其恩信，征为执金吾，甚见亲重。章和二年，复
拜征西将军，封美阳侯。秉性勇壮而简易于事。永元
二年，为光禄勋。明年卒，谥桓侯。子冲嗣。官至汉阳太”
守。